
Trecutul roșu al lui Radu Beligan. 
Securitatea l-a trimis pe maestru în Franţa : 
pe urmele lui Eugen Ionescu VIDEO 


Mariana lancu 18 live Ap PIAN 


Publicat: 14.12.2023 16:46 


Maestrul Radu Beligan, care a intrat în Cartea Recordurilor ca fiind cel mai longeviv 


actor în activitate, are un trecut marcat de carnetul de partid comunist. 

Radu Beligan s-a născut la 14 decembrie 1918, în satul Gălbeni, județul Bacău. „M- 
am născut odată cu România cea mare şi sunt legat ombilical de ea. Nicio tentaţie, şi 
vă închipuiţi că au fost deajuns de multe, nu a reuşit să mă smulgă mai mult de 
două săptămâni de ea. Îi mulțumesc lui Dumnezeu şi-L rog fierbinte să aibă grijă de 
România. Vă mulţumesc, doamnelor, domnişoarelor şi domnilor. Am călătorit frumos 
impreună. Dacă viaţa e o călătorie scurtă, să o facem la clasa l", spunea Radu 


Beligan despre ţară, în 2011, cu prilejul aniversării a 93 de ani. 


În 2013, maestrul a intrat în Cartea Recordurilor ca fiind cel mai longeviv actor în 
activitate. 

Radu Beligan Arhivă Adevărul 


A debutat în teatru la vârsta de 20 de ani, în spectacolul "Crimă şi pedeapsă", după 
Dostoievski. În primii ani ai carierei de actor a jucat la Teatrul "Regina Maria" 
(1937-1938), la "Uranus" (1938-1939), la Teatrul din Sărindar, la Grădina "C.A. 
Rosetti", la Teatrul "Tudor Muşatescu", la Majestic, la Savoy, la Teatrul "Comedia", 
la Teatrul Municipal. În 1945, a ajuns pentru prima dată la Teatrul Naţional din 
Bucureşti al cărui director avea să fie între anii 1969-1990. În 1961, a înfiinţat 
Teatrul de Comedie, fiind directorul acestuia timp de opt ani (1961-1969). La 5 
ianuarie 1961 a fost prezentat publicului primul spectacol al acestui teatru - 
"Celebrul 702" de Alexandru Mirodan, în regia semnată de Moni Ghelerter, cu 


maestrul Beligan în rolul principal. 


Pe această scenă, actorul a mai interpretat roluri în spectacole precum "Şeful 
sectorului suflete" de Alexandru Mirodan (1963), "Rinocerii'"' de Eugene lonesco 
(1964), "Capul de răţoi'" de George Ciprian (1966), "Opinia Publică" de Aurel 
Baranga (1967), "Ucigaş fără simbrie'' de Eugene lonesco (1968). De-a lungul 
carierei de aproape opt decenii, a realizat peste 80 de roluri în teatru şi 30 în filme, 


celebre rămânând rolurile: Rică Venturiano din "O noapte furtunoasă", Agamiţă 


Dandanache din "O scrisoare pierdută”, Catindatul din "D'ale carnavalului" de I.L. 

"Numele trandafirului" de Umberto Eco". 


Radu Beligan a avut o bogată activitate şi în emisiunile de radio şi de televiziune. 
Primul său rol în film a fost Rică Venturiano din "O noapte furtunoasă", în regia lui 
Jean Georgescu (1943), iar ultimul rol din cinematografie a fost cel din "După- 
amiaza unui torţionar', în regia lui Lucian Pintilie (2001). Din filmografia marelui 
actor mai amintim: "Lanţul slăbiciunilor" (1952), "Directorul nostru" (1960), 
"Castelanii" (1966), "Tată de duminică" (1975), "Aurel Vlaicu" (1977), "Horea" (1984), 
"Trahir" (1992), potrivit volumului "1234 cineaşti români" (Editura Ştiinţifică, în 
1996). Talentul regizoral al maestrului s-a remarcat în piese de teatru ca "Egoistul” 
de Jean Anouilh, "De partea cui eşti?" de Ronald Harwood, "O scrisoare pierdută" 
de I.L. Caragiale, "Poveste din Irkutsk" de Aleksei Arbuzov, '"'Sălbaticii" de Serghei 
Mihailovici Mihalkov, "Doctor fără voie" de Moliere (co-regie cu Sică Alexandrescu), 


"Străini în noapte" de Eric Assous, conform Agerpres. 


Radu Beligan Arhivă Adevărul 

teatrului românesc- căci cariera artistică a lui Beligan şi cea politică aveau să 


meargă în tandem. 


Astfel, în 1961, actorul devenea deputat al Marii Adunări Naţionale şi director al 
Teatrului de Comedie din Bucureşti. Opt ani mai târziu, se petrecea un nou slt: 
devenea membru al Comitetului Central şi devenea directorul Teatrului Naţional 
din Bucureşti, funcţii pe care avea să le păstreze până la prăbuşirea regimului 
comunist. 

Trimis pe urmele lui Eugen Ionescu 


Conform cercetărilor CNSAS, Radu Beligan a fost trimis în Franța ca să-l convingă 
pe Eugen Ionescu, stabilit la Paris, după ce primise o condamnare în ţară pentru 


ofensă adusă naţiunii, să se întoarcă în ţară. 


Pentru îndeplinirea acestui plan, Securitatea s-a orientat în primul rând asupra 
legăturilor şi cunoştinţelor pe care Eugen Ionescu le avea în ţară, în rândul 
personalităţilor lumii culturale şi ştiinţifice: Radu Beligan, Tudor Vianu, pictorul 


Petre Dumitrescu ş.a. 


Direcţia a III-a a Securităţii confirma, în mai 1964, că Tudor Vianu primise deja 
sarcină pe linie oficială (pe linie de partid) de a-l contacta pe Eugen Ionescu şi de 
a-l invita în ţară. La fel se procedase şi cu Radu Beligan care, cu prilejul punerii în 
scenă a piesei Rinocerii, l-a invitat pe autor în ţară. Acesta a declinat însă de fiecare 
dată invitaţiile, invocând faptul că ar fi bolnav şi obosit, dând asigurări că va veni 
totuşi îndată ce-i va fi posibil, scrie Liviu Ţăranu în „Contribuţii la o biografie: Eugen 


lonescu în dosarele Securităţii”. 


Citeşte şi: „Din culisele cinematografiei“. Saga lui Ion Iancovescu: scos din 


scenă de comunişti, a făcut istorie în film 


Ca urmare a planului pus la cale de Securitate, Tudor Vianu şi Radu Beligan 
(convinşi pe linie oficială de către şefii direcțiilor de cultură de care aparţineau) l-au 
întâlnit sau i-au scris în repetate rânduri lui Eugen lonescu transmiţându-i invitaţia 


de a vizita ţara. 


Autorul parizian nu s-a declarat împotrivă, dar a început să evite contactele cu cei 
doi. La una din vizitele făcute la Paris, Radu Beligan a fost primit de soţia lui Eugen 
lonescu, care i-a declarat că soţul ar fi venit în vizită în România însă ziarul „Le 
Figaro” a publicat un articol în care se arăta că Eugen lonescu, cetăţean francez, 


cochetează cu comuniştii din România şi se lasă flatat de faptul că piesa lui 

invitat oficial de către MAE român prin ministerul similar francez. 


Pe o altă linie, înainte de plecarea, în turneu, în Franţa, un ofiţer al Securităţii l-a 
contactat pe directorul Teatrului de comedie, Radu Beligan, arătându-i acestuia 
interesul pentru aducerea în ţară, în vizită, a lui Eugen lonescu. Lui Radu Beligan i s- 
a cerut să explice, la Paris, că turiştilor de origine română care vizitau România nu li 
se fac nici un fel de şicane şi nici nu sunt arestaţi aşa cum susțineau unele figuri 
importante ale exilului. lar Eugen lonescu nu avea de ce să se teamă, deoarece 
piesele lui erau jucate pe multe scene în ţară, fiind recunoscut ca o personalitate de 


primă mărime a culturii româneşti. 


De asemenea, Radu Beligan era îndemnat, el şi ansamblul pe care îl conducea în 
Franţa, să nu-i respingă pe eventualii „fugari“, români din exil, care ar fi venit la 


spectacolele Teatrului de comedie, ci să le explice realizările din ţară ale regimului. 


După turneu, la întoarcerea de la Paris, Radu Beligan a fost nevoit să aibă o altă 
întrevedere cu Victor Hoştiuc, şef serviciu în cadrul DIE, şi să relateze cum a decurs 
întâlnirea cu Eugen lonescu: ajungând la Paris, l-a sunat pe dramaturg, însă nu l-a 
găsit. În ziua spectacolului a sunat din nou. În ambele cazuri i-a răspuns fiica 


acestuia, Marie-France, care i-a spus lui Radu Beligan că nu ştie dacă tatăl ei va 

cauză a venit la spectacol exact în momentul ridicării cortinei, actorii aflând imediat 


însă de sosirea lui. În loja în care se afla, chiar înainte de încheierea spectacolului, 
Eugen lonescu s-a ridicat în picioare şi a strigat: „Bravo Beligan”. A început să 
aplaude zgomotos înaintea celorlalţi spectatori. Apoi a mers pe scenă şi l-a 


îmbrăţişat, sărutându-l pe Radu Beligan. 


„La masa ce a urmat la locuinţa dramaturgului, care a durat până a doua zi la patru 
dimineaţa, referindu-se la piesa Rinocerii a relatat (de faţă fiind şi critici literari 
francezi) că piesa se referă la evenimente din România interbelică. Ulterior a 
detaliat, spunând că piesa se referă la legionari, în special la molima legionară care 
i-a cuprins pe intelectualii din jurul său, precizând că dialogul din actul III, dintre 
Berenger şi Jean, are la bază o discuţie autentică dintre Eugen lonescu şi Horia 


Stamatu purtată în ţară, înainte de anul 1938", scrie Liviu Țăranu. 


În timpul turneului, Radu Beligan s-a mai întâlnit încă de două ori cu Eugen 
lonescu, într-o vilă din apropierea Parisului, fiind invitat împreună cu Eugen 
Jebeleanu de fratele lui Mihail Sebastian. Cu aceste ocazii, Eugen lonescu s-a 
interesat cu lux de amănunte despre situaţia din ţară (construcţii noi, nivel de trai, 


atmosferă). Şi-a reamintit episoade din tinereţe, din armată, a cântat cântece 


Vineri, 15 Decembrie 2023 Qadevărul.ro= Q 


Home  Ştiriinternev  Știrilocalev Ştiri externe v Politică Economie Sport 


nici în anii următori. 


Radu Beligan Arhivă Adevărul 


Citeşte şi: Fals jurnal de ieri şi de azi. Un program de Teatru Naţional 
Gheorghe Dinică i-a cerut demisia lui Radu Beligan 


După căderea comunismului, lui Radu Beligan i-a fost cerută demisia. În anul 1990, 
Gheorghe Dinică împreună cu un grup de actori ai Teatrului Național cereau 
demisia acestuia la ministerul Culturii, unde Andrei Pleşu deținea atunci 


portofoliul. 

Ani mai târziu, în 2014, actorul îşi exprima susținerea faţă de Victor Ponta, 
candidatul PSD la alegerile prezidenţiale, pe care îl descria „tânăr şi energic”. La 
acel moment, Andrei Pleşu i-a adresat o scrisoare deschisă, în care îi spunea că 


întregul eşafodaj al admiraţiei sale pentru actor se fisurase. 


„Stimate maestre, Eram încă un fraged licean, cînd vă admiram pentru talentul 
dumneavoastră. Simţeam că nu era vorba de o simplă înzestrare, de un dar al 
naturii, ci şi de inteligenţă, cultură, subtilitate. Mai tîrziu, cînd am avut plăcerea să vă 


intilnesc, toate presupunerile şi aşteptările mele au fost confirmate. 


Am descoperit umorul dumneavoastră, anvergura intelectuală a viziunii 
dumneavoastră despre lume şi despre meseria cu care, decenii întregi, v-aţi 
identificat pînă la contopire. Simpatia mea pentru dumneavoastră m-a ajutat, 
adesea, să trec cu vederea numeroasele pagini omagiale, dedicate unui şef de stat 
care, în opinia majorităţii românilor (care, de altfel, l-au şi evacuat), nu le merita. 
Ceea ce mă frapa, totuşi, era „îndeminarea” cu care le scriaţi. Nu aveati aerul că 
executaţi, ca alţii, o oarecare piruetă formală, o mică dedicație de circumstanță. 
Puneaţi, în declaraţiile dumneavoastră, aceeaşi „originalitate“, acelaşi convingător 
patos al expresiei, aceeaşi „autenticitate“, pe care le foloseaţi şi pe scenă. Nu erau 
textele unui docil funcţionar de stat, erau „texte Beligan”, texte purtind amprenta 


personalităţii dumneavoastră". 


Vineri, 15 Decembrie 2023 Q adevărul.ro= Q 


Home  ȘŞtiriinternev  Știrilocalev Ştiri externe v Politică Economie Sport = 


Citeşte şi: Drama trăită de Ştefan Radof în tinerețe, condamnat la muncă 

